open-index/open-wikipedia-markdown huggingface dataset:
Industrimekaniker

**Industrimekaniker** er en yrkesgruppe som utfører vedlikehold og montering av maskiner og utstyr. Faget kalles "Industrimekanikerfaget".

De arbeider innen en rekke virksomheter, som i olje- og gassvirksomhet, prosessindustri, matvareproduksjon, offshore, mekaniske verksteder og servicebedrifter. Industrimekanikerfaget er svært variert og man må kunne tenke helhetlig, jobbe tverrfaglig og selvstendig. Man må kunne bruke PC-baserte vedlikeholdsprogrammer, lagerstyring og overvåkningsprogrammer i tillegg til å være allsidig i sin evne.

Daglige gjøremål kan være alt fra rørarbeid, platearbeid, monteringsarbeid og feilsøking på maskiner og prosessutstyr. Man må kunne utføre sponfraskillende arbeid med ulike typer verktøy samt kjenne til sammenføyningsmetoder (Sveising og Lodding). I tillegg må man ha kunnskap om hydraulikk, pneumatikk, elektriske styresystemer og kunne tolke skjemaer og tekniske tegninger.

Industrimekanikerfaget er fysisk krevende og det innebærer også en del overtidsarbeid da vedlikehold av maskiner kan kreve produksjonsstans.

I Norge kan utdannelsen tas som to års videregående opplæring i skole og to år som lærling. Du kan også ta påbygg etterpå og få generel studiekompetanse

## Eksterne lenker
* Utdanning.no sin yrkesbeskrivelse av industrimekaniker
Gift med mara

***Gift med mara*** er tittelen på et vandresagn godt kjent i Tyskland, Danmark og Sverige. I Norge er sagnet dokumentert i Hedmark, Telemark, Hordaland og Sogn. I kortform er innholdet i sagnet slik:

*En gutt var mye plaget av [[mareritt]]. Så fikk han det rådet at han skulle tette alle sprekker og glugger i rommet der han sov. Bare ett hull måtte være åpent, og det skulle han tette mens mara red ham. Neste gang han hadde mareritt slo han en plugg inn i hullet, og da han våknet lå det en naken jente i senga ved siden av ham. Han giftet seg med jenta og de fikk flere barn. Men en gang de skulle gjøre rent i rommet, kom han til å ta pluggen ut. Da forsvant jenta ut gjennom hullet, og han så henne aldri mer.*

Både i sagnet og i folketro ble mara personifisert som en kvinne. Hun blir ofte skildret som en kvelerdemon. Men mange folketroutsagn tyder også på at man tenkte seg det å være mare, som en skjebne omtrent som å være varulv eller mannbjørn. I folketro kan man aldri forvente logikk eller konsekvens, og det er mange oppfatninger om hvordan man kunne bli en mare. Maren kunne være en gjenganger etter en gammel jomfru, skjebnen kunne være kastet på henne ved trolldom eller det kunne være resultatet av en spesiell fødsel. En vanskelig fødsel kunne bli satt igang ved at den fødende krøp gjennom fosterhinnen av et føll, men da ville det barnet som ble født, bli en mare om det var en jente, eller en varulv om det var en gutt.

## Trylleformel mot Mara
Man tar et tørkle og legger en Foldekniv inn i det, og dette føres frem og tilbake fra høyre til venstre omkring den Personen/Dyret Mara skal drives ut av. Så framsies Mare-Ordene:

:*Mara, Mara minne*
:*er du inde,*
:*så skal du ut*
:*med Stokk og med Sten*
:*med Jern og ben.*
:*Så kjem han Saint Ola med sitt Sverd*
:*og slår deg bak -*
:*du skal fara en Fandens Ferd,*
:*akte deg, Mara, Mara minne!*

## Se også
* Mare
* Mareritt

## Litteratur
* Bø, Grambo & al. *Norske segner*. Oslo 1981
Plano (Texas)

**Plano** er en by i den amerikanske delstaten Texas, mesteparten beliggende i Collin County, men går også ut i Denton County. Plano er en forstadsby til Dallas. Plano er den niende største byen i Texas og den 71. største byen i USA etter befolkning.

De første hvite nybyggere kom til området tidlig i 1840-årene. Deres første bosetting vokste raskt. Da man fikk en poststasjon måtte man bli enige om et navn. Folk der foreslo *Plano*,  spansk for «flatt», ettersom landet der var så flatt.

I 1872 fikk man jernbane, og i 1873 byrettigheter. I 1980-så den et storinnrykk av store forretningsselskaper. Byen er del av storbyområdet Dallas/Fort Worth Metroplex.

## Referanser


## Eksterne lenker
*
Tom Harald Jenssen

**Tom Harald Eklund Jenssen** (født 1953) er en norsk siviløkonom og pensjonert forlagsmann. Frem til han gikk av med pensjon sommeren 2023 var Jenssen konsernsjef for bokkonsernet Cappelen Damm, som ble etablert gjennom en sammenslåing av forlagene Cappelen og N.W. Damm & Søn.

## Forleggervirksomhet
I januar 1990 ble Jenssen administrerende direktør i forlaget N.W. Damm & Søn AS. Fra 2002 fram til 2007 var han også konserndirektør i Egmont, med ansvar for Egmonts Bokdivisjon, som omfattet forlag i Sverige og Danmark. Tom Harald Jenssen ble valgt til styreleder for Den norske Forleggerforening i 2012.

I 1984 overtok Tom Harald Jenssen lederjobben i Teknologisk forlag etter faren Rudolf Jenssen, som grunnla forlaget. I 1988 ble Teknologisk forlag kjøpt opp av mediekonglomeratet Gutenberghus, seinere Egmont, som allerede i 1984 hadde kjøpt forlaget N.W. Damm & Søn. Jenssen fikk da en lederposisjon i Damm.

Fra 1998 til 2005 kjøpte Damm under Jenssens ledelse de åtte forlagene Allehånde, Universitetsforlagets grunnskoleavdeling, Ex Libris forlag – inklusive de norske utgiverrettighetene til Harry Potter-bøkene –, Faktum Orfeus-forlagene, NKS-forlaget, ukemagasinet *[[Ny Tid]],* Tingleff forlag og Hilt & Hansteen. I samme periode ble gjennomførte Egmont interne fusjoner mellom Damm, bokklubbforlaget Hjemmets Bokforlag og seriebokforlaget Fredhøis Forlag. I og med fusjonen med Fredhøis fikk Damm tilgang til Bladcentralens distribusjonsapparat. I 2006 kjøpte Jenssen og Damm bokhandlerkjeden Tanum fra Anne Carine Tanum. Senere samme år tok Jenssen initiativet til forhandlinger mellom Bonnier og Egmont om en fusjon mellom Cappelen og Damm. Fusjonen ble bekjentgjort 11. juni 2007. Dermed ble det fusjonerte forlaget, Cappelen Damm, Norges største forlag.

## Familie
Tom Harald Jenssen er sønn av forleggeren Rudolf Jenssen, som etablerte Teknologisk forlag.

Jenssen er gift med forfatteren Gudny Ingebjørg Hagen.

## Referanser


## Eksterne lenker
* Om Jenssen og Damm i Dagbladet 21.1.2006
* Om forlagsfusjonen mellom Cappelen og Damm (Aftenposten 11.6.2007)
Solbrekk kapell

**Solbrekk kapell** er et kapell fra 1958 i Sauda kommune, Rogaland fylke. Det dreier seg om gravkapellet på Solbrekk gravplass. Byggverket er i mur.

## Eksterne lenker
* Sauda menighet: Begravelse/gravferd
Lupang Hinirang

**«Lupang Hinirang»** er nasjonalsangen til Filippinene. Musikken ble komponert i 1898 av Julian Felipe på spansk, mens teksten ble skrevet av Jose Palma i 1899.

Den har vært offisiell siden 1956.

Versjonen av 1898 var skrevet som instrumentalmarsj, den spanske teksten kom året etter. I 1920, etter at den amerikanske regjering hadde opphevet forbudet mot filippinske nasjonalsymboler, ble det utarbeidet en engelskspråklig versjon, I 1938 utropte den filippinske kongress den mest populære av de engelske versjoner til offisiell nasjonalsang. I 1948 ble en versjon på tagalog, «O Sintang Lupa», utropt til nasjonalhymne. Først 1956 forordnet president Ramón F. Magsaysay at man skulle ta i bruk den bearbeidede versjon «Lupang Hinirang». Senere er senere blitt omarbeidet i 1966, og denne justerte versjonen ble i 1998 erklært for eneste offisielle versjon. 

## Offisiell tekst
Kun den filippinske versjonen er offisielt anerkjent av loven. Republic Act No. 8491, the 1998 Flag and Heraldic Code spesifiserer, «Nasjonal sangen skal alltid bli sunget på nasjonal språket innenfor eller utenfor landet», og gir bøter og fengsel for brudd.

## Referanser
Radio 5 – Indre Østfold Nærradio

**Radio 5 – Indre Østfold Nærradio** var en nærradio som sendte programmer i Rakkestad, Trøgstad og Marker, der kanalen hadde egne avdelinger. I tillegg sendte radiokanalen i Eidsberg. Kanalen sendte omtrent 35 timer ukentlig fra deres egne avdelinger. De resterende 133 timer i uken ble sendt ifra Radio Smaalenene.

Radio 5 gikk konkurs og ble avviklet i 2015.

## Referanser
Pierre Bonnard

**Pierre Bonnard** (født 3. oktober 1867, død 23. januar 1947) var en fransk maler og grafiker. 

## Liv og virke
Bonnard var født i Fontenay-aux-Roses. Faren var ansatt i ledende stilling i forsvarsdepartementet og ønsket at sønnen skulle bli jurist. Bonnard tok eksamen og praktiserte som sakfører en kort periode før kunsten ble førsteprioritet.

Hans første separatutstilling var i *Galerie Durand-Ruel* i 1896. Han stilte også jevnlig med bilder i Salon des indépendants. På denne tiden var han også med i en gruppe som kalte seg Les Nabis, som forsøkte å legge inn symbolske og åndelige elementer i bildene sine. I 1910 forlot han Paris og slo seg ned på Rivieraen.

Bildene hans er kjent for intense farger og komplekse komposisjoner, gjerne befolket med venner og familiemedlemmer. En periode var bildene inspirert av japanske tresnitt.

Martha, som han var gift med, var stadig modell, ved sytøyet, på kjøkkenet eller i badet. Han laget også selvportretter, landskaper og stilleben med blomster og frukt.

Bonnard tok enten skisser med notat om farger, eller fotograferte i tillegg. Bildene ble deretter laget i atelieret. 

Han fullførte sitt siste maleri av mandeltrær i blomst få dager før han døde i Le Cannet i 1947. Museum of Modern Art i New York arrangerte en posthum utstilling for ham i 1948. Den var egentlig ment å være til hans 80-årsjubileum.

I 1998 ble det arrangert en stor utstilling i Tate Gallery i London som fortsatte i Museum of Modern Art.

## Galleri

File:Two Dogs in a Deserted Street, Pierre Bonnard, c1894.jpg|*To hunder på en tom gate* (1894), oljemaleri, National Gallery of Art
File:Pierre Bonnard, c.1906, La Lettre, oil on canvas, National Gallery of Art.jpg|*Brevet* (c.1906), oljemaleri,  National Gallery of Art
File:Pierre Bonnard - Cats on the Railing - Google Art Project.jpg|*Katter på gelender* (1909), oljemaleri, Ohara Museum of Art
File:Pierre Bonnard (1867-1947) De gebroeders Bernheim-Jeune - Musée d'Orsay Parijs 22-8-2017 16-21-41.JPG|*Brødrene Bernheim-Jeune* (1920), Musée d'Orsay


## Referanser


## Litteratur
* Cowling, Elizabeth; Mundy, Jennifer (1990). *On Classic Ground: Picasso, Léger, de Chirico and the New Classicism 1910-1930*. London: Tate Gallery. ISBN 1-85437-043-X

## Eksterne lenker
* Biografi og noen bilder
* Guggenheim museum
Margaret Yorke

**Margaret Yorke**, et pseudonym **Margaret Beda Larminie Nicholson**, (født 30. januar 1924, død 17. november 2012) var en britisk forfatter.

## Liv og virke
Hun ble født i Surrey, men tilbrakte barndommen i Dublin i Irland fram til 1937. Under andre verdenskrig tjenestegjorde hun som sjåfør i Women's Royal Naval Service. Deretter arbeidet hun i biblioteker ved to kollegier ved Universitetet i Oxford. Hun var den første kvinne ansatt ved Christ Church-biblioteket. Hun bodde deretter i Long Crendon i Buckinghamshire fram til sin død i 2012.

Yorke debuterte som skjønnlitterær forfatter i 1957 med romanen *Summer Flight*, men er mest kjent som forfatter av krimromaner. Hennes kriminallitterære debut med *Dead in the Morning* i 1970 var starten på en serie klassiske kriminalmysterier. Fra midten av 1970-tallet begynte hun å skrive psykologiske kriminalromaner, og er lenge blitt regnet som en av Englands fremste krimforfattere. Fra 1979 til 1980 var hun forkvinne for britiske Crime Writers' Association.

Yorke ble i 1999 tildelt æresprisen The Cartier Diamond Dagger for et livslangt krimforfatterskap av særlig høy kvalitet.

## Bibliografi

* *Summer Flight* (1957)
* *Pray, Love, Remember* (1958)
* *Christopher* (1959)
* *Deceiving Mirror* (1960)
* *The China Doll* (1961)
* *Once a Stranger* (1962)
* *The Birthday* (1963)
* *Full Circle* (1965)
* *No Fury* (1967)
* *The Apricot Bed* (1968)
* *The Limbo Ladies* (1969)
* *Dead in the Morning* (1970)
* *Silent Witness* (1972)
* *Grave Matters* (1973)
* *No Medals for the Major* (1974)
* *Mortal Remains* (1974)
* *The Small Hours of the Morning* (1975)
* *Cast for Death* (1976)
* *The Cost of Silence* (1977)
* *The Point of Murder* (1978) (også utgitt som *The Come-On*)
* *Death on Account* (1979)
* *The Scent of Fear* (1980)
* *The Hand of Death* (1981)
* *Devil's Work* (1982)
* *Find Me a Villain* (1983)
* *The Smooth Face of Evil* (1984)
* *Intimate Kill* (1985)
* *Safely to the Grave* (1986)
* *Evidence to Destroy* (1987)
* *Speak for the Dead* (1988)
* *Crime in Question* (1989)
* *Admit to Murder* (1990)
* *A Small Deceit* (1991)
* *Criminal Damage* (1992)
* *Dangerous to Know* (1993)
* *Almost the Truth* (1994)
* *Serious Intent* &ndash; noveller (1995)
* *Pieces of Justice* (1995)
* *A Question of Belief* (1996)
* *Act of Violence* (1997)
* *False Pretences* (1998)
* *The Price of Guilt* (1999)
* *Case to Answer* (2000)
* *Cause for Concern* (2001)

### Oversettelser til norsk

## Priser og utmerkelser
* Martin Beck-prisen 1982, for *En känsla av fruktan* (*The Scent of Fear*) 
* The Cartier Diamond Dagger 1999, for livslangt krimforfatterskap av særlig høy kvalitet

## Referanser


## Eksterne lenker
* 
*  Fantasticfiction: Margaret Yorke
*  Twobooks.co.uk: Margaret Yorke – kort biografi, bokomtaler
*  Bokförlaget Prisma: Margaret Yorkes svenske utgiver om forfatteren og bøkene
Aspervika skole

**Aspervika skole** er en barneskole i Aspervika i bydelen Hana i Sandnes. Skolen ble grunnlagt i 1981.

Skolens rektor per 2021 er Mats Herholdt-Bjørnrå.

## Dronning Sonjas skolepris
I 2006 feiret skolen 25-årsjubileum og mottok Dronning Sonjas skolepris. Det var første gang denne prisen ble utdelt og skolen ble besøkt av mange viktige personer innen norsk politikk.

I 2012 fikk skolen Menneskerettighetsprisen for Nordjæren-regionen.

## Referanser
William Ling

**William Ling** (født 1. august 1908, død 8. mai 1984) var en engelsk fotballdommer som er mest kjent for å ha dømt VM-finalen i 1954 mellom Ungarn og Vest-Tyskland.

Ling dømte også FA-cupfinalen i 1951 mellom Newcastle og Blackpool. 

Tre år senere dømte han altså VM-finalen. Denne VM-finalen blir kalt «mirakelet i Bern». Ungarn hadde slått tyskerne 8&ndash;3 i gruppespillet og var trolig verdens beste lag. Men Vest-Tyskland vant finalen 3&ndash;2, selv om Ungarn tok ledelsen med to mål etter åtte minutter. 

Ling var den andre engelske dommeren som dømte en VM-finale. Den adre var George Reader fire år tidligere. 

## Se også
* Liste over fotballdommere som har dømt VM-finalen

## Referanser


## Eksterne lenker
*
Finn-sagnet

**Finn-sagnet**, også kalt **kirkebyggersagnet**, er et vandresagn som er knyttet til mange kirker i Norden. I kortform er innholdet i sagnet slik:

:*Det skulle bygges en kirke, men planen er så vidløftig at ingen menneskelig byggmester kunne reise den. Et troll kommer og tilbyr seg å bygge kirken på urimelig kort tid, men trollet vil ha sola og månen som lønn (eventuelt også byggherrens hode). Dersom byggherren klarer å gjette trollets navn, skal han slippe å betale. Arbeidet går raskt unna og byggherren begynner å bli urolig, men om kvelden går han forbi et berg og hører en voggesang inne fra berget:

:*Byssa, byssa båne,
:*i morgon kjem Finn far din
:*med sol og med måne
:*og hjarteblo’ te båne.

:*Byggherren skynder seg tilbake og roper til trollet, som nettopp har satt spir på tårnet:

:*Takk for arbeidet, Finn!

:*Dermed faller trollet ned og knekker nakken.*

Sagnet er blitt fortalt om kirker over hele landet, men mange varianter handler om [[Nidarosdomen]] og Sankt Olav som byggherre. Voggesangen og navnet på trollet varierer i sagnene, men sagntypen er blitt kalt Finn-sagnet fordi en av de eldste variantene, knyttet til [[Lund domkirke]], kaller trollet Finn.

I [[Reidar Th. Christiansen]]s [[vandresagn]]katalog er sagnet typologisert som ML 7065

Se også eksempel på sagnet i artiklene om [[Avaldsnes kirke]] og [[Heddal stavkirke]].

== Litteratur ==
* [[Olav Bø]], *Heilag-Olav i norsk folketradisjon'', Oslo 1955, s. 37ff.
Isabel

**Isabel**, **Isabell** og **Isabelle** er kvinnenavn med opprinnelse i spanske varianter av Elisabeth.

## Utbredelse
*Isabel* eller *Isabella* har vært vanlige navn i England siden 1200-tallet, men var lite brukt på 1900-tallet.

*Isabella* var et populært navn i USA på 1800-tallet og igjen fra 2000-tallet.

Navnet *Isabel* var vanlig i Norge i 2000- og 2010-årene og hadde en popularitetstopp med 0,3 % i 2006.

*Isabel* er i dag et svært vanlig navn i Spania og er også mye brukt i Chile. *Isabelle* er et svært vanlig navn i Frankrike og er også mye brukt i Belgia.

|}

## Kjente personer med navnet
Personene i listen er ordnet kronologisk etter fødselsår.
* Isabel Allende (1942–), chilensk forfatter
* Isabelle Adjani (1955–), fransk skuespiller
* Isabelle Huppert (1955–), fransk skuespiller
* Isabell Werth (1969–), tysk dressurrytter
* Isabell Herlovsen (1988–), norsk fotballspiller

## Referanser


## Eksterne lenker
*
Rockwell-MBB X-31

**Rockwell-MBB X-31A** er et tysk-amerikansk eksperimentelt fly utviklet utelukkende for å utforske aerodynamiske egenskaper og drivsystemer, til senere bruk i utviklingen av nye jagerfly. X-31A har spesielt blitt brukt til å utforske manøvrering ved svært høye angrepsvinkler og de eventuelle taktiske fordelene ved slike manøvrer.

To X-31A er bygget, den første fløy første gang 11. oktober 1990, og den andre 19. januar 1991. 

## Kilder
*NASA – American X-vehicles, An Inventory—X-1 to X-50 (side 39) Utgitt 2003 (pdf) Besøkt 20. mars 2015
Marat Safin

**Marat Mikhajlovitsj Safin** (russisk: Марат Михайлович Сафин; født 27. januar 1980 i Moskva) er en russisk politiker og tidligere profesjonell tennisspiller. Safin er tidligere verdensener på ATP-rankingen. 

Han har en søster (Dinara) som også har vært verdensener på ATP-rankingen. Safin vant US&nbsp;Open i 2000. Han har spilt profesjonelt siden 1997.
I Wimbledon 2008 klarte han å beseire en av favorittene Novak Djokovic i andre runde, han kom helt til semifinalen dette året hvor han tapte for daværende verdensener Roger Federer.

Han la opp i 2009.

I desember 2011 ble han valgt inn i Russlands Duma som representant for partiet Forent Russland i Nizjnij Novgorod. Han stillte ikke til gjenvalg seks år senere.

Han er medlem av Russlands olympiske komité, og er aktiv inne Russland tennisforbund.

I 2016 ble han innlemmet i International Tennis Hall of Fame.

## Grand Slam-titler
*  **[[US Open (tennis)|US Open]]:**
** single herrer – 2000 (han beseiret Pete Sampras med 6-4, 6-3, 6-3 i finalen)

## Referanser


## Eksterne lenker
* 
*
Heinrich Haussler

**Heinrich Haussler** (født 1984) er en tysk/australsk, tidligere profesjonell, landeveissyklist.

Haussler vokste opp i den australske byen Inverell sammen med sine tyske foreldre. I 1999 flyttet han til Tyskland for å prøve lykken som landeveissyklist. Han ble proff i 2005 og viste lovende takter med sin seier på den 19. etappen i Vuelta a España 2005. Han fikk sitt gjennombrudd i 2009 da han i vårsesongen blant annet tok en etappeseier i Paris–Nice og ble nummer to i både Milano–Sanremo og Flandern rundt.

Haussler hadde dobbelt statsborgerskap, men sto over muligheten for å representere Tyskland, og i 2010 valgte han å gi fra seg sitt tyske statsborgerskap for å kunne stille for Australia i VM.

Han la opp i 2023.

## Meritter

;2005
:Etappeseier i Vuelta a España
;2006 
:To etappeseire i Circuit Franco-Belge 
:Etappeseier i Rheinland-Pfalz Rundfahrt 
:To etappeseire i Vuelta Ciclista a Murcia 
;2007 
:Etappeseier i Criterium du Dauphiné Libéré 
:Etappeseier i  Niedersachsen rundt 
;2008 
:Etappeseier i  Bayern rundt 
;2009
:Sprint- og ungdomskonkurransen, 2.-plass sammenlagt i Tour of Qatar
:Etappeseier i Paris–Nice 
:To etappeseire i Volta ao Algarve
:Etappeseier i Tour de France 
:Etappeseier i Tour du Poitou-Charentes
:2.-plass i Milano–Sanremo
:2.-plass i Flandern rundt
:7.-plass i Paris–Roubaix
:8.-plass i Omloop Het Nieuwsblad
;2010
:2.-plass i Omloop Het Nieuwsblad
:Etappeseier i Sveits rundt
;2011
:To etappeseire i Tour of Qatar
:Etappeseier i Tour of Beijing
;2013 
:Etappeseier i  Bayern rundt 
;2014
:Etappeseier i  Bayern rundt 
;2015
: Australsk mester i landeveisritt

## Referanser


## Eksterne lenker
* 
*
Hugh Dallas

**Hugh Dallas** (født 26. oktober 1957) er en skotsk tidligere fotballdommer.

I 1999 dømte han UEFA-cupfinalen og han dømte både i fotball-EM 2000 og fotball-VM 2002. Han var 4. dommer i VM-finalen i 2002.

Han dømte Norge i den kontroversielle kampen mot Jugoslavia i EM 2000, som Jugoslavia til slutt vant 1&ndash;0 etter at Dallas hadde tillatt jugoslavenes uthaling av tid, samt en rekke ufinheter. I en kamp tidligere i mesterskapet ga han et omdiskutert straffespark til Italia mot Tyrkia. Straffesparket viste seg å være feil idømt. Som følge av det måtte Dallas ha politieskorte ut av stadion.

I USA er han mest kjent for å ikke ha gitt USA straffespark i kampen mot Tyskland i kvartfinalen i VM 2002. Et skudd fra amerikanske Gregg Berhalter ble stoppa på mållinja av Tysklands Torsten Frings. Tyskland vant kampen og gikk senere til finalen som de tapte 0&ndash;2 for Brasil.

I desember 2002 ble han utnevnt til medlem av Order of the British Empire for sin innsats for skotsk fotball. Hugh Dallas la opp etter 2004/05-sesongen i Skottland

## Eksterne lenker
*
SRGB

**sRGB** er et fargerom basert på primærfargene rødt (R), grønt (G) og blått (B). Det er laget som et samarbeid mellom HP og Microsoft i 1996 for å brukes til monitorer, skrivere og Internett.

sRGB er et av de to vanligste fargerommene, hvor det andre er fargerommet Adobe RGB.
Bell 214

**Bell 214** er et amerikansk helikopter, utviklet for Iran som en forbedret variant av Bell 205. **Bell 214A** fløy første gang 13. mars 1974, og 287 av denne varianten ble levert til Iran hvor den fikk navnet **«Isfahan»**. Iran fikk også levert 39 **Bell 214C** redningshelikoptre, og en kontrakt for ytterligere 400 Bell 214A ble tegnet før revolusjonen satte en stopper for leveringen av disse. En kommersiell utgave ble også produsert som **Bell 214B BigLifter**.

## Spesifikasjoner

## Referanser


## Litteratur
* Taylor, John W.R., *Jane's All The World's Aircraft 1974-75*, Jane's Yearbooks, 1974. 
* Apostolo, Giorgio. *The Illustrated Encyclopedia of Helicopters*, p. 54. Bonanza Books, New York, 1984. ISBN 0-517-43935-2. 
* Frawley, Gerard. *The International Directory of Military Aircraft*, p. 34. Aerospace Publications Pty Ltd, 2002. ISBN 1-875671-55-2. 

## Eksterne lenker
* Bell Model 214
Live Bressendorf Lindseth

**Live Bressendorf Lindseth** (født 1950) er en norsk forfatter. Hun arbeider som kommunikasjonsrådgiver i Kondor AS.

Hun har blant annet utgitt følgende bøker: 
* *Vis meg ditt kroppsspråk – og jeg skal si deg hva du oppnår* (2002), ISBN 82-91238-07-3
* *Jeg ser det på deg.  Slik forstår du kroppsspråk* (2004), ISBN 82-02-23739-4
* *Sats på førsteinntrykket.  Her er vinnertipsene* (2006), ISBN 82-02-26117-1
* *Kroppsspråkets makt* (2009), ISBN 978-82-91238-09-8

## Eksterne lenker
*
Zoran Petrović (fotballdommer)

**Zoran Petrović** (1952–2024) var en serbisk fotballdommer.

Han dømte i to verdensmesterskap. Han dømte to kamper i fotball-VM 1986 og to kamper i fotball-VM 1990.

## Kamper i VM
**1986**
*  &ndash; 
*  &ndash; 

**1990**
*  &ndash; 
*  &ndash; 

## Referanser


## Eksterne lenker
*  Profil
Norgesmesterskapet i landeveissykling

**Norgesmesterskapet i landeveissykling** arrangeres hvert år, vanligvis i slutten av juni.

Det er i hovedsak fire øvelser; individuell tempo og lagtempo, fellesstart og criterium/gateritt. Øvelsene arrangeres for kvinner og menn, senior og junior.

Norgesmesteren får kjøre med den norske trøya i alle tilsvarende sykkelritt frem til neste mesterskap.

## Menn

### 1912–1939

### 1940–1956

### 1957–

## Kvinner

## Se også
* Liste over norgesmestere i landeveissykling, lagtempo

## Kilder
*  Norgesmestere – landevei, menn senior + U23 
* Norgesmestere – landevei, kvinner senior 

## Eksterne lenker
*
KVN (TV-program)

***KVN*** (russisk: **KBH**, forkortelse for *Клуб весёлых и нахо́дчивых*; : *Klub vesiolykh i nakhodtsjivykh*; norsk oversettelse: *Klubben for de glade og skarpsindige*) er et gameshow som har gått på russisk TV siden 1961. I programmet konkurrerer lag bestående av studenter ved å avgi vittige svar på spørsmål, improvisere og fremføre sketsjer. 

Programmet har blitt sendt på russiske Pervyj kanal siden 1961. Syv år etter starten ble programmet imidlertid forbudt av sovjetiske myndigheter fordi de fant morsomhetene fornærmende og anti-sovjetiske. Forbudet varte i 14 år, før programmet ble startet igjen under perestrojka-perioden, i 1986, med Aleksander Masljakov som programleder. Programmet er et av de lengstlevende på russisk TV gjennom tidene.

## Referanser


## Eksterne lenker
*
* KVN Union offisiell side (Russisk)
* KVN Vest-Europa (Russisk)
Rhys Wakefield

**Rhys Wakefield** (født 20. november 1988) er en australsk skuespiller. Han er mest kjent for rollen som Lucas Holden i Home and Away. I 2005 da han begynte å som skuespiller i Home and Away var han 17 år, noes som gjorde han til den nest yngste av skuespillerne i Home and Away, bare Indiana Evans var yngre.
Wakefield har hovedrollen i filmen The Black Balloon.

## Filmografi
**Filmer**
* The Purge (2013) som Polite Stranger
* *Sanctum* (2011) som Josh
* *Broken Hill* (2009) som Scott
* *[[The Black Balloon]]* (2008) som Thomas Mollison
* *Bootmen* *(2000)* som dansende gutt

**TV-serier**
* *[[Home and Away]]* som Lucas Holden (2005 – 2008)
* *Don't Blame the Koalas* som Brad (2002)

## Eksterne lenker
* 
* Matrics Management  Rhys sin profil
The Black Balloon

***The Black Balloon*** er et australsk ungdoms-drama fra 2007 regissert av Elissa Down. I filmen medvirker blant annet Rhys Wakefield, Toni Collette og supermodellen Gemma Ward. 

## Handling
15 år gamle Thomas Mollison flytter til et nytt hjem tidlig på 1990-tallet, sammen med Charlie, hans autistiske bror, og moren deres Maggie. Thomas er engstelig fordi han må begynne ved en ny skole, og få nye venner. Alt han vil gjøre er å passe inn, og bli sett på samme måte som alle andre, men har store problemer med dette. Selv om familien hans ser ut til å være ganske lykkelig, føler Thomas seg ofte isolert og ensom. Det ser ut som moren hans bare bryr seg om Charlie, og ikke tar hensyn til Thomas. Charlie kommuniserer med resten av familien sin med tegnspråk.

Når deres gravide mor, Maggie, må hvile på grunn av høyt blodtrykk, må Thomas passe på Charlie. Denne oppgaven blir vanskelig og belastende for Thomas. Ektemannen hennes, Simon, insisterer på at Maggie burde tilbringe resten av graviditeten på sykehuset i stedet, og etterlater Thomas for å bli den primære omsorgspersonen for broren Charlie. 

## Om filmen
Filmen ble vist i Norge for første gang under Barnefilmfestivalen 2008 i Kristiansand den 23. april. Her vant den Don Quijote-prisen for beste ungdomsfilm av filmene i programmet. Filmen ble vist under filmfestivalen i Haugesund i august 2008, og hadde norgespremiere 10. oktober. 

## Rolleliste
* Rhys Wakefield som Thomas Mollison
* Luke Ford som Charlie Mollison
* Toni Collette som Maggie Mollison
* Erik Thomson som Simon Mollison
* Gemma Ward som Jackie Masters
* Lloyd Allison-Young som James
* Nathin Butler som Chris
* Lisa Kowalski som Sally
* Firass Dirani som Russell
* Sarah Woods som Janet
* Kieran Smith som Elephant No. 2
* Ryan Clark som Dean

## Referanser


## Eksterne lenker
*
Zurab Noghaideli

**Zurab Noghaideli** (georgisk: ზურაბ ნოღაიდელი) (født 22. oktober 1964 i Kobuleti i Ajaria i Georgia i Sovjetunionen) var fra februar 2005 til november 2007 statsminister i Georgia. Han representerer partiet Nasjonalbevegelsen–Demokrater. Han er utdanna ved Statsuniversitetet i Moskva, og ble graduert med diplom i fysikk i 1988.

## Referanser


## Eksterne lenker
* 
*
Kenneth Karlsson

**Kenneth Karlsson** (født 1952 i Åmål, Sverige) er en svensk pianist bosatt i Norge. Han er medlem av samtidsmusikkensemblet Cikada, Cikada Duo sammen med perkusjonist Bjørn Rabben og Point 4 sammen med Jon Balke, Ingar Zach og Bjørn Rabben. Han er også en mye brukt pianosolist innen samtidsmusikk og vant Spellemannprisen 2000 i klassen samtidsmusikk for albumet *Sofferte Onde Serene* hvor han spilte musikk av Giacinto Scelsi, Luciano Berio og Luigi Nono.

## Referanser


## Eksterne lenker
* 
* Hjemmeside
Serbia og Montenegros flagg

**Serbia og Montenegros flagg** var en trikolor med vannrette striper i fargene blått over hvitt over rødt. Som nasjonalflagg på land var flagget i størrelsesforholdet 1:2, til sjøs som handelsflagg var størrelsesforholdet 2:3 i bruk.

## Historisk bakgrunn
Flagget var identisk med det som ble ført av Kongeriket Jugoslavia fra 1918 av, og bortsett fra stjernen i rødt med gule kanter, i tiden Jugoslavia var en sosialistisk føderalstat. Stjernen falt bort i 1992 i flagget for den stadig krympende forbundsstaten og i 1992 skiftet denne navn til Serbia og Montenegro. Fargene er de pan-slaviske. Både Serbia og Montenegro har benyttet disse fargene i sine tradisjonelle trikolorer, som forøvrig er identiske med hensyn til fargerekkefølgen.

## Statsforbundet Serbia og Montenegro
Statsforbundet Serbia og Montenegros konstitusjon bestemte at et nytt flagg skulle vedtas innen seks måneder etter statforbundets opprettelse 14. mars 2002, men i praksis forble flagget det samme som tidligere. Også orlogsflagget forble det samme: Nasjonalflagget i kantonen av en rød duk. Orlogsgjøsen var rød med statsforbundet Serbia og Montenegros riksvåpen i midten: En hvit dobbeltørn med et hjerteskjold der Serbias og Montenegros våpenmerker var gjentatt to ganger hver.

Flaggene gikk ut av bruk da først Montenegro, og deretter Serbia, erklærte selvstendighet i 2006.

## Eksterne lenker
* Serbia and Montenegro, 2002-2006 fra Zeljko Heimers *Flags & Arms of the Modern Era*
Peter Orry Larsen

**Peter Orry Larsen** (født 25. februar 1989) er en norsk tidligere fotballspiller.

Han har tidligere spilt for Skavøypoll. Han har spilt flere kamper på G19-landslaget og U21-landslaget. 

Som 17-åring trente han med Manchester United, men mange skadeproblemer gjorde senere at interesse fra utenlandske klubber dalte. 

Februar 2008 kom det fram at Celtic FC i Skottland var interessert i å få Orry Larsen på prøvespill, men Aalesund takket nei. Dette begrunnet klubben med at Celtic heller kunne få reise til Norge for å se spilleren i stedet for at Aalesund skal sende vekk en viktig spiller i sesongoppkjøringen.  

## Referanser


## Eksterne lenker
*
Kai Hansen

**Kai Michael Hansen** (født 17. januar 1963) er en tysk musiker. 

Hansen var med å startet Helloween i 1984 sammen med Michael Weikath (gitar), Markus Grosskopf (bassgitar) og Ingo Schwichtenberg (slagverk). Han var både vokalist og gitarist på EP-en *[[Helloween (EP)|Helloween]]* og debutalbumet *[[Walls of Jericho]]*, begge fra 1985. Da han hadde problemer med å synge og spille gitar samtidig rekrutterte de ny vokalist for å avlaste Hansen. Han deltok så på de to studioalbumene *[[Keeper of the Seven Keys Part I]]* (1987) og *[[Keeper of the Seven Keys Part II]]* (1988) samt konsertalbumet *[[Live in the U.K.]]* (1989), før han sluttet i bandet og startet sitt eget power metal-band Gamma Ray. 

Han ble med i Iron Savior som gitarist i 1997, men sluttet etter noen år for å konsentrere seg fullt ut med Gamma Ray.

Hansen har vært gjestemusiker på en rekke musikkalbum for en rekke band: Angra, Blind Guardian, Avantasia, Hammerfall, Heavenly, Stormwarrior, Headhunter, Michael Kiske og Heavenwood.

## Diskografi

## Eksterne lenker
* 
* 
* 
* 
*  Helloweens offisielle hjemmeside
Noise Records

**Noise Records** er et tysk plateselskap grunnlagt av Karl-Ulrich Walterbach i 1984. Selskapet har spesialisert seg i heavy metal-musikk. Selskapet er en del av Sanctuary Records.
Tungetaledebatten

**Tungetaledebatten** var en litterær debatt om den modernistiske lyrikken i Norge. På 1950-tallet møtte den modernistiske lyrikken motstand, da mange forfattere begynte å skrive modernistiske dikt. Da reagerte de veletablerte forfatterne, blant dem riksmålsforkjemperne og tradisjonalistene Arnulf Øverland, André Bjerke og Markus Harvey. Øverland holdt et foredrag med tittelen «Tungetale fra Parnasset», der han angrep den modernistiske lyrikken. Øverland mente det bare var en strøm av abrakadabra, rabbel, snikksnakk og tungetale. Da André Bjerke skulle anmelde debutboka «Drøm om havet» til Erling Christie benyttet han anledningen til å ta et oppgjør med modernismen. Han sa at store lyrikere hadde evnen til å uttrykke et komplisert innhold i en enkel form, mens modernistene i stedet uttrykte enkle tanker i en komplisert form. Paal Brekke og Erling Christie forsvarte modernismen, og sa at heldigvis forandret diktningens form seg. Christie og Brekke kom seinere til å bli angrepet av nye modernister, Profil-modernistene.
Jeffrey Aubynn

**Jeffrey Aubynn-Obeng** (født 12. mai 1977) er en svensk-ghanesisk fotballtrener og tidligere fotballspiller.

Han har tidligere blant annet spilt for klubbene Aalesund, Bayern München, Halmstad, Ørgryte, AGF Århus og Hammarby. Han har også flere A-landslagskamper og U-landslagskamper for Sverige.

Aubynn slo igjennom i Gunnilse IS ungdomslag når laget vant ungdomsmesterskapet i 1995. Aubynn fikk deretter lærlingekontrakt med FC Bayern München men slo aldri igjennom og returnerte til Sverige for spill i Halmstads BK. Aubynn spiller vanligvis som offensiv midtbanespiller der hans gode teknikk kommer til sin rette. Aubynn debuterte i norsk Tippeliga for Aalesunds Fotballklubb borte mot Rosenborg 2. juli 2007 og i sin første kamp for «Tangotrøyene» skåret han.

## Referanser


## Eksterne lenker
*
David Arquette

**David Arquette** (født 1971) er en amerikansk skuespiller og tidligere profesjonell wrestler.

Arquette er kjent fra flere Hollywood-filmer blant annet *Scream*. Han har også en ganske sentral rolle i filmen; *The Party Never Stops*. Han har spilt i en rekke filmer, inkludert Buffy the Vampire Slayer (som Benny) i 1992 og  Airheads (som Carter) i 1994. Han hadde også flere gjesteopptredener i TV-serier som Blossom (1992), Beverly Hills, 90210 (1992), Venner for livet (1996) og Medium. Arquette har jobbet sammen med Drew Barrymore i filmen *Never Been Kissed* (1999).

Arquette oppnådde sin største suksess i filmserien Scream der han fikk rollen som Dewey Riley. Det var under innspillingen av den første filmen i 1996 at han første gang møtte sin fremtidige kone, Courteney Cox. Paret giftet seg i 1999, og i 2003 opptrådte de sammen i en reklame for Coca-Cola. Samme år dannet de produksjonsselskapet Coquette. Paret har produsert en rekke filmer og TV-serier sammen. Datteren Coco Riley Arquette ble født 13. juni 2004. Skuespilleren Jennifer Aniston er hennes gudmor. Den 11. oktober 2010, ble det annonsert at Arquette og Cox hadde tatt ut separasjon.

Arquette hadde hovedrollen, sammen Jonathan Silverman og Kelly Hu komiserien *In Case of Emergency* fra 2007, som ble kansellert etter bare en sesong. Arquette var i en kortere periode i et band ved navn Ear2000, som bidro til lydsporet på filmen Scream 3. Arquette sjekket inn på rehab for behandling på grunn av alkohol-problemer den 1. januar 2011. Den 8. april 2011, annonserte Arquette på The Tonight Show med Jay Leno at han hadde vært edru i 100 dager. Den 8. oktober 2011, bekreftet Arquette at han hadde vært edru i over 9 måneder.

## Referanser


## Eksterne lenker
* 
*
Oskar Kokoschka

**Oskar Kokoschka** (født 1. mars 1886 i  Pöchlarn, Niederösterreich, død 22. februar 1980 i Montreux, Sveits) var en østerriksk maler og poet mest kjent for sine intense ekspresjonistiske portretter og landskaper.

Hans tidlige karriere var preget av portretter som han utførte sin egen måte. Disse slo ikke an blant Wiens selebriteter (kjendiser). En av hans lærere i Wien var Gustav Klimt. Kokoscha likte imidlertid ikke jugendstil, og tapte dermed en potensiell kundekrets.

Han deltok som soldat på Østerrikes side i den første verdenskrig, og ble såret. Legene på sykehuset diagnostiserte ham som mentalt ustabil, men han fortsatte å reise rundt i Europa og male landskaper, foruten å inneha et professorat ved kunsthøyskolen i Dresden.

Han hadde en stormfull affære med Alma Mahler fra 1912 av. Etter flere år fant hun at det ble for anstrengende med så mye lidenskap, og brøt ut. Han fortsatte å være forelsket livet ut, og malte sitt mesterstykke *Vindens brud (stormen)* som en hyllest til henne.

I 1933 kom han på listen over entartete kunst, der etterhvert i alt 583 verk er registrert som beslaglagt. Han søkte så tilflukt i Praha, hvor han startet en eksilkunstnerforening *Oskar-Kokoschka-Bund*. I 1938 startet tsjekkerne mobilisering i forventning om tysk angrep. Han og vennene flyktet da til England, med støtte av et fond opprettet for å hjelpe ved flukten gjennom Polen og Sverige.

Han ble britisk statsborger i 1946, og tok først tilbake sitt østerrikske borgerskap i 1978. Han var en tur til USA i 1947 før han slo seg ned for godt i Sveits i byen Villenueve.

I 1953 var han og Friedrich Welz sammen om å stifte «Schule des Sehens» som del av det *internasjonale sommerakademi for bildende kunst i Salzburg* på Festung Hohensalzburg.

Oskar Kokoschka deltok i documenta 1 (1955), documenta II (1959), og documenta III år 1964 i Kassel.

Kokoscha og hans samtidige Max Beckmann hadde en del til felles. Begge holdt seg uavhengige av den tyske ekspresjonismen, men regnes i dag som mesterne som fordypet seg i de gamle mesterne for å hente fram sin egen stil. Samtidig holdt individualismen dem ute fra det tyvende århundres modernisme. Begge skrev om behovet for å utvikle det å «se» til en del av kunsten. Kokoscha snakket om dybdepersepsjon (dyp oppfattelse) mens Beckmann var opptatt av det mere mystisk/visjonære. Begge var mestre i innovativ oljemaling forankret i europeiske tradisjonelle teknikker.

Hans siste år ble noe bitre etter at han fant seg redusert til en fotnote i kunsthistorien. http://spaightwoodgalleries.com/Pages/Kokoschka.html. Han var ikke helt alene om å mene at han fortjente en bedre plass, selv om knapt mange vil mene at han var den største.

Hans litterære verker er like sære og interessante som bildene. Hans memoarer *A Sea Ringed with Visions* er like psykedelisk som bøker skrevet i hallusinogenpåvirkning.

Kokoschka ble i 1955 utnevnt til den tyske ordenen Pour le Mérite für Wissenschaften und Künste. Etter hans død, ble der startet en minnepris for billedkunstnere i hans navn.

## Videre lesning
* Grundig artikkel i Encyclopaedia Britannica

## Referanser


## Eksterne lenker
* 
* 
* 
*
Kjell Hillveg

**Kjell Hillveg** (født 1943) er en norsk musikkritiker, programleder i radio, foredragsholder og kjenner av klassisk musikk. Han arbeidet til daglig som leder for cd-avdelingen for klassisk musikk i Norsk Musikforlag i Oslo til den ble nedlagt i 2012.

Hillvegs interesse for klassisk musikk, og spesielt for Wolfgang Amadeus Mozart, ble vekket på en skolekonsert i 1956. Hillveg rakk aldri å fullføre sin skolegang, men begynte å jobbe som grammofonplateselger hos Norsk Musikkforlag i 1958, en stilling han hadde i nærmere 54 år til forretningen ble nedlagt sommeren 2012. Hillveg ble etter hvert et kjent navn blant hovedstadens platekjøpere innenfor klassisk musikk, ikke minst gjennom sin omfattende musikkunnskap og kjennskap til ulike plateinnspillinger.

Hillveg ble kjent for TV-publikummet på 70-tallet gjennom sin deltakelse på det norske laget i TV-programmet Kontrapunkt. Han var med å vinne denne musikkspørreleken fire ganger. Etter hvert begynte han også å jobbe som programleder i NRK radio. Sammen med Stein Eide ledet han det populære radioprogrammet «Klar en klassiker» i NRK P2 fra 1988 til programposten ble lagt ned i 2015. Programmet ble sendt hver søndag formiddag, og totalt ble det laget over 1000 programmer. Hillveg var også å høre i flere andre programmer på kanalen, bl.a. som programleder for ønskeprogrammet «Ring inn musikken» og i programmet «På sporet - nytt på CD».

Som musikkskribent innledet Hillveg sin skribentkarriere i avisen Frisprog. Senere gikk han over til Aftenposten, og fra 1987 til slutten av 2007 hadde han en fast spalte i Aftenposten, der han ukentlig ga en anmeldelse av en klassisk innspilling. I 2008 gikk han over til Dagsavisen hvor han har en tilsvarende spalte.

Kjell Hillveg har mottatt flere priser og utmerkelser. Han ble hedret med bransjeprisen under Spellemannprisen 2000. Og i 2008 ble han utnevnt til ridder av 1. klasse av St. Olavs orden for sin innsats for formidling av klassisk musikk.

## Referanser
Shenyang J-6

**Shenyang J-6** (歼-6; NATO-kallenavn: *«Farmer»* ) er et kinesisk jagerfly, og i utgangspunktet en kopi av MiG-19. Den første J-6, en MiG-19P satt sammen i Kina, fløy første gang 17. desember 1958, og den første kinesiskbygde J-6 fløy 30. september 1959. Noen få J-6 ble produsert, og disse ble fulgt av noen få MiG-19PM produsert under betegnelsen **J-6B**, men «det store spranget» ødela all kvalitetskontroll i flyindustrien. Ikke en eneste J-6 ble akseptert av det kinesiske flyvåpenet mellom 1958 og 1960, mange fly måtte skrapes, og produksjonen av J-6 kom ikke i gang igjen før i 1961.

Fra 1961 valgte man å produsere en kopi av MiG-19S, fremdeles under betegnelsen J-6, og flyet ble operativt fra 1964. Men fra 1966 ble både produksjon og kvalitetskontroll igjen forstyrret, denne gang av kulturrevolusjonen, og ikke før i 1973 var man i en situasjon hvor man kunne tenke på videre utvikling. En to-seters treningsvariant ble produsert under betegnelsen **JJ-6**, og fra april 1976 begynte man å produsere en rekognoseringsvariant under betegnelsen **JZ-6**.

J-6 ble produsert helt opp på 80-tallet, og omkring 3&nbsp;000 fly av alle varianter ble bygget. J-6 ble eksportert til en rekke land under betegnelsen **F-6**, inkludert Albania, Bangladesh, Egypt, Iran, Irak, Nord-Korea, Pakistan, Somalia, Tanzania, Vietnam og Zambia.

## Spesifikasjoner

## Eksterne lenker
* Shenyang (AVIC) J-6 / F-6 (Farmer)
Super Mario Land

er et plattformspill utviklet og utgitt av Nintendo til den bærbare spillkonsollen Game Boy. Spillet ble gitt ut 21. april 1989 i Japan, 30. august 1989 i Nord-Amerika, og 28. september 1990 i Europa. Oppfølgeren, *[[Super Mario Land 2: 6 Golden Coins]]*, ble også gitt ut til Game Boy.

## Handling
*Super Mario Land* finner sted i Sarasaland. En mystisk kjeltring, Tatanga, dukker opp og skaper uro i landet. Han kidnapper Prinsesse Daisy, i et forsøk på å gifte seg med henne. Mario er helten i spillet, og begir seg ut på en ferd gjennom fire ulike verdener med flere nivåer for å skape orden i landet og redde prinsessen fra Tatanga.

## Referanser


## Eksterne lenker
*
Yon Santacana

**Jon Santacana** (født 1. november 1980 i San Sebastián) er en spansk funksjonshemmet alpinist.

Han er svaksynt grunnet «stargard-syndromet», og konkurrerer i klassen B2. Han har konkurrert siden 1999. 

## Meritter
* Paralympiske vinterleker 2002
** Gull i storslalåm
** Bronse i utfor
** Bronse i super-G

* World Cup 2001
** Gull i slalåm
** Bronse i storslalåm
** 4.-plass i utfor og super-G

* VM 2000
** Gull i slalåm
Ernő Rubik

**Ernő Rubik** (født 1944) er en ungarsk oppfinner, skulptør og professor i arkitektur. Han er mest kjent for å ha oppfunnet det mekaniske puslespillet Rubiks kube i 1974.

## Biografi
Rubiks far var flyingeniør under andre verdenskrig og hans mor var en poet. Han fullførte i 1967 studier ved universitetet i Budapest som arkitektonisk ingeniør. Fra 1971–1975 fikk han jobb som arkitekt, men han gikk tilbake til Moholy-Nagy universitetet for kunst og design og ble senere professor. Han giftet seg i 1977 og fikk en datter i 1978 som heter Anne Rubik.

På 80-tallet ble han redaktør for bladet ...*És játék* (...og spill). I 1983 grunnla han Rubik Stúdió der han designer spill også den dag i dag. Han ble president for Det ungarske ingeniørakademiet i 1990. I dag lager han videospill ved Rubik Stúdió.

## Referanser


## Eksterne lenker
* 
* 
*
Tsjernivtsi

**Tsjernivtsi** (rumensk: *Cernăuți*, tysk: *Czernowitz*, russisk: Черновцы, ukrainsk: Чернiвцi, polsk: *Czerniowce*) er en by i det vestlige Ukraina. Byen er administrativt senter i Tsjernivtsi oblast, i det historiske området Nord-Bukovina. Tsjernivtsi har  innbyggere (), og en mengde eksempler på klassisk arkitektur fra perioden under Habsburgerne. 

## Kulturarv

### Residensen til metropolitten av Moldavia og Bukovina
I hjertet av Tsjernivtsij ligger et storslått bygningskompleks som ble reist i årene 1864–1882 som residens for metropolitten av Moldavia og Bukovina. Arkitekten Josef Hlávka var mester for tegningene.

Det ble besluttet at bygningene skulle huse byens nye universitet, og den 4. oktober 1875 ble *Franz-Josephs-Universität* offisielt åpnet. (the name day of the emperor) Universitetet har skiftet navn flere ganger; siden 2000 heter det Jurij Fedkovytsj Tsjernivtsi Nasjonale Universitet, etter den ukrainske folkloristen og dikteren Jurij Fedkovytsj.

I 2011 ble bygningskomplekset ført opp på UNESCOs verdensarvliste. UNESCOs beskriver bygningsmassen slik:«The architectural ensemble comprises the former Residence of the Metropolitans with its St. Ioan cel Nou of Suceava Chapel; the former seminary and Seminary Church, and the former monastery with its clock tower within a garden and landscaped park. The Residence, with a dramatic fusion of architectural references, expresses the 19th century cultural identity of the Orthodox Church within the Austro-Hungarian Empire during a period of religious and cultural toleration. In the 19th century, historicist architecture could convey messages about its purpose and the Residence of Bukovinian and Dalmatian Metropolitans is an excellent example.»

## Historie
Frem til 1918 var byen en del av Østerrike-Ungarn. I mellomkrigstiden var byen en del av Romania. Før andre verdenskrig hadde Tsjernivtsi en stor andel jødiske innbyggere; de aller fleste ble drept i Det tredje rikes konsentrasjonsleire.

Etter andre verdenskrig ble byen en del av Sovjetunionen, og etter dennes oppløsning en del av Ukraina.

## Kjente personer fra Tsjernivtsi
Den ukrainske forfatteren Jurij Fedkovitsj og ukrainske musikeren og sangeren Volodymyr Ivasiuk er knyttet til Tsjernivtsi. Dikteren Paul Celan (1920–1970) var født i byen, og den ukrainsk-amerikanske skuespilleren Mila Kunis er også født i Tsjernivtsi.
__NOTOC__
## Befolkning

## Klima

## Referanser


## Eksterne lenker
*
Hjalmar Sunde

**Hjalmar Inge Sunde** (født 1937) var fylkesmann i Aust-Agder fra 10. januar 1995 til 1. januar 2008. 

## Utdannelse
Han gikk ut fra økonomisk gymnas ved Stavanger Handelsgymnasium i 1956 og tok så Befalskolen for Infanteriet i 1957. Etter Krigsskolen ble han tilsatt som løytnant i Infanteriet i 1960. Han gikk ut av Hærens stabsskole i 1971, U.S. Command and General Staff College i Kansas i USA i 1974, Forsvarets høgskole i 1982 og U.S. Army War College i Carlisle i Pennsylvania i 1986.

## Militærkarrière
Sunde har vært kompanisjef ved Garnisonen i Sør-Varanger, bataljonsjef for Bn 2/Brig N, brigadesjef for Brig 12, forsvarsdistriktsjef for FDI 12/IR 12, divisjonssjef for 6. Divisjon. Han utnevnt til generalløytnant i 1987 og var øverstkommanderende i Sør-Norge (ØKS) frem til 1991.

Han har tjenestegjort som instruktør ved Befalsskolen for Infanteriet i Sør-Norge, Befalsskolens øverste avdeling, Krigsskolen og Hærens stabsskole. Han var tidligere Norges representant i NATOs militærkomite med graden generalløytnant.  

## Verv
Sunde var fra 1995 til 2001 president i Norges Forsvarsforening.  Han var også medlem av regjeringens forsvarspolitiske utvalg i 2000, har vært president i Grimstad Rotaryklubb og medlem av faglig forum på Institutt for forsvarsstudier. 

Sunde har gitt ut bøkene *Av Sør-Trøndelag Infanteriregiment nr. 12's historie* (1984) og *Siegfried. Kanonen på Møvik: en beretning om tyskernes Batterie Vara* (2015). 

## Utmerkelser
* Kommandør av Den Kongelige Norske St. Olavs Orden   
* Forsvarsmedaljen med laurbærgren
* Kongehusets 100-årsmedalje
* Forsvarsmedaljen med to stjerner
* Hærens vernedyktighetsmedalje med tre stjerner
* Norges Forsvarsforenings hederstegn

## Referanser


## Eksterne lenker
* Biografi på fylkesmannen i Aust-Agders hjemmeside
Mara Santangelo

**Mara Santangelo** (født 28. juni 1981 i Latina i Italia) er en tidligere profesjonell kvinnelig tennisspiller. Hun la opp 28. januar 2011.

Hun vant doubletittelen sammen med Alicia Molik i Grand Slam-turneringen French Open i 2007. I finalen beseiret de paret Katarina Srebotnik & Ai Sugiyama med 7-6 6-4.

## Grand Slam-titler
*  **[[French Open]]:**
** Double damer 2007 (sammen med Alicia Molik)

## Referanser


## Eksterne lenker
* 
*